12 คำอธิบายและการวิเคราะห์ฐานะการเงินและผลการดำเนินงานปี 2549

  ฝ่ายจัดการ มีความเห็นว่าฐานะการเงินและผลการดำเนินงานของบริษัทฯ เป็นที่น่าพอใจ
  กล่าวคือ บริษัทฯ และบริษัทย่อยมีรายได้รวมและกำไรสุทธิสูงขึ้นกว่าปีก่อน 158.31 ล้านบาท
  และ 37.88 ล้านบาท ตามลำดับ ทั้งนี้ บริษัทฯ ได้แสดงและวิเคราะห์ผลการดำเนินงาน
  ฐานะทางการเงิน และอัตราส่วนทางการเงินที่สำคัญ ดังต่อไปนี้

1.  รายได้

  ในปี 2549 บริษัทฯ และบริษัทย่อย มีรายได้รวมจำนวน 1,250.62 ล้านบาท
  เมื่อเทียบกับรายได้รวมในปี 2548 จำนวน 1,092.31 ล้านบาท เพิ่มขึ้นจากเดิม 158.31
  ล้านบาท หรือคิดเป็นร้อยละ 14.49
  รายได้ที่เพิ่มขึ้นนั้นเกิดจากรายได้จากการขายและบริการเพิ่มขึ้น 187.42 ล้านบาท
  หรือคิดเป็นร้อยละ 18.32 ซึ่งเพิ่มขึ้นมากกว่ารายได้รวมของปีที่ผ่านมา

2. ต้นทุนขาย

  บริษัทฯ และบริษัทย่อยมีสัดส่วนต้นทุนขายต่อรายได้จากการขายร้อยละ 76.70 และ 81.53 ในปี
  2549 และ 2548 ตามลำดับ สาเหตุที่สัดส่วนต้นทุนต่อรายได้จากการขายในปี 2549
  ลดลงร้อยละ 4.83 เป็นผลมาจากที่บริษัทฯขายสินค้าที่มีมูลค่าเพิ่มมากขึ้น ทำให้ต้นทุนขายปี 2549
  ลดลงจากปีที่ผ่านมา

3.  ค่าใช้จ่ายในการขายและบริหาร

  เนื่องจากบริษัทฯควบคุมค่าใช้จ่ายและการบริหารให้มีประสิทธิภาพมากขึ้น
  ส่งผลให้สัดส่วนของค่าใช้จ่ายในการขายและบริหารลดลงร้อยละ 0.93 จากปีที่ผ่านมา ซึ่งบริษัทฯ
  มีสัดส่วนของค่าใช้จ่ายในการขายและบริหารร้อยละ 14.31 และ 15.24 ในปี 2549 และปี
  2548 ตามลำดับ

4.  ดอกเบี้ยจ่าย

  บริษัทฯ มีดอกเบี้ยจ่ายในปี 2549 ลดลงจากปี 2548 จำนวน 0.49 ล้านบาท
  ซึ่งลดลงเพียงเล็กน้อย เนื่องจากบริษัทย่อยยังมีเงินกู้ยืมจากสถาบันการเงินอยู่ ส่วนบริษัทฯ
  เมื่อได้เม็ดเงินการจำหน่ายหุ้นเพิ่มทุน
  ก็นำเงินดังกล่าวไปชำระหนี้ที่กู้ยืมเพื่อการลงทุนทำให้สถานะการเงินดีขึ้น

5. กำไรสุทธิ

  ในปี 2549 บริษัทฯ และบริษัทย่อยมีกำไรสุทธิจำนวน 90.48 ล้านบาท เมื่อเทียบกับปี 2548
  จำนวน 52.60 ล้านบาท เพิ่มขึ้นเท่ากับ 37.88 ล้านบาท หรือคิดเป็นร้อยละ 72.02
  การเพิ่มขึ้นของกำไรสุทธิของบริษัทฯมีผลมาจากยอดขายที่เพิ่มขึ้นในขณะที่ค่าใช้จายและต้นทุนขายและค่าใช้จ่ายในการขายและบริหารลดลง
  ทำให้อัตรากำไรสุทธิของบริษัทฯ อยู่ที่ร้อยละ 7.23 เพิ่มขึ้นจากปี 2548
  ที่มีอัตรากำไรสุทธิที่ร้อยละ 4.82

6.  อัตราผลตอบแทนต่อหุ้น

  บริษัทฯ มีนโยบายจ่ายเงินปันผลให้แก่ผู้ถือหุ้นไม่น้อยกว่าร้อยละ 40 ของกำไรสุทธิ
  แต่ทั้งนี้ขึ้นอยู่กับภาวะเศรษฐกิจและผลการดำเนินงานของบริษัทฯ เป็นหลัก ในปี 2549
  บริษัทมีกำไรสุทธิ 90.48 ล้านบาท กำไรสุทธิต่อหุ้น 0.24 บาท บริษัทฯ
  ได้มีมติที่ประชุมคณะกรรมการบริษัทฯ ครั้งที่ 1/2550 เมื่อวันที่14 กุมภาพันธ์ 2550
  ให้จ่ายเงินปันผล สำหรับผลการดำเนินงานปี 2549 ในอัตราหุ้นละ 0.11 บาท รวมเป็นเงิน 44
  ล้านบาท คิดเป็นร้อยละ 48.63 ของกำไรสุทธิ กำหนดจ่ายในวันที่ 21 พฤษภาคม 2550
  ซึ่งจะนำเสนอต่อที่ประชุมสามัญผู้ถือหุ้น เพื่อขออนุมัติในวันที่ 23 เมษายน 2550

  ฐานะการเงิน

  บริษัทฯ และบริษัทย่อย มีสินทรัพย์รวมในปี 2549 จำนวน 1,520.57 ล้านบาท เพิ่มขึ้นจากปี
  2548 จำนวน 56.65 ล้านบาท มีรายละเอียดดังนี้

1.  สินทรัพย์หมุนเวียนเพิ่มขึ้นจำนวน 53.89 ล้านบาท มีรายละเอียดดังนี้

-   เงินสดและรายการเทียบเท่าเงินสดเพิ่มขึ้นจำนวน 33.19 ล้านบาท

-   ลูกหนี้การค้าเพิ่มขึ้น 54.79 ล้านบาท เป็นลูกหนี้ที่ยังไม่ถึงกำหนดชำระ 125.88 ล้านบาท
    ลูกหนี้ที่เกินกำหนดชำระ 11.93 ล้านบาท
    มีการตั้งค่าเผื่อหนี้สงสัยจะสูญตามจำนวนหนี้ที่คาดว่าจะเรียกเก็บไม่ได้เป็นเป็นจำนวน 1.17
    ล้านบาท

-   สินค้าคงเหลือลดลง 29.69 ล้านบาท และมีการตั้งค่าเผื่อสินค้าเสื่อมสภาพลดลง 2.66
    ล้านบาท สาเหตุมาจากนโยบายลดปริมาณสินค้าคงเหลือ

2.  สินทรัพย์ไม่หมุนเวียน เพิ่มขึ้นจำนวน 2.76 ล้านบาท มีรายละเอียดดังนี้

-   ที่ดิน อาคาร และอุปกรณ์สุทธิ เพิ่มขึ้นจากปี 2548 เท่ากับ 5.71 ล้านบาท
    เกิดจากการที่บริษัทฯ ซื้อสำนักงานแห่งใหม่ที่อาคารสินสาธรทาวเวอร์
    ซื้อที่ดินเพื่อเป็นที่ตั้งโรงงาน และมีการลงทุนในเครื่องจักรและอุปกรณ์
    เพื่อให้เหมาะกับสภาพการทำงาน
    และเพื่อเพิ่มประสิทธิภาพการผลิตสินค้าให้สามารถตอบสนองต่อการเพิ่มขึ้นของยอดขายของบริษัทฯ
    และทางบริษัทฯ ได้จำหน่ายทรัพย์สินของสำนักงานที่เช่าจากบริษัท หอแว่นกรุ๊ป จำกัด
    หลังจากเลิกใช้งาน

-   สินทรัพย์ไม่มีตัวตน ในปี 2549 บริษัทฯ มีการลงทุนในโปรแกรมคอมพิวเตอร์ 1.4 ล้านบาท
    เพื่อใช้ในการบริหารงานให้มีประสิทธิภาพ รวดเร็วและถูกต้องมากยิ่งขึ้น

3.  หนี้สิน

  ในปี 2549 บริษัทฯ และบริษัทย่อยมีหนี้สินรวมจำนวน 292.22 ล้านบาท ลดลงจากปี 2548
  เท่ากับ 195.29 ล้านบาท เนื่องจากนำเงินที่ได้จากการจำหน่ายหุ้นเพิ่มทุน
  ไปชำระคืนสถาบันการเงิน ซึ่งมีทั้งเงินกู้ระยะสั้นและระยะยาว

4.  ส่วนของผู้ถือหุ้น

  ในปี 2549 บริษัทฯ และบริษัทย่อยมีส่วนของผู้ถือหุ้นเพิ่มขึ้นจากปี 2548 จำนวน 251.92
  ล้านบาท เนื่องจากการเพิ่มทุน 68 ล้านบาท และส่วนเกินจากการจำหน่ายหุ้นเพิ่มทุนจำนวน
  116.69 ล้านบาท และกำไรสะสมจำนวน 67.23 ล้านบาท

  สภาพคล่อง

1.  ในปี 2549 บริษัทฯ และบริษัทย่อย มีเงินสดสุทธิเพิ่มขึ้น 33.19 ล้านบาท
    มาจากกิจกรรมดำเนินงาน 179.08 ล้านบาท กิจกรรมใช้ไปในการคืนเงินกู้ยืมและจ่ายปันผล
    45.77 ล้านบาท และใช้ไปในกิจกรรมลงทุน 100.12 ล้านบาท โดยกิจกรรมลงทุนที่สำคัญ คือ
    การลงทุนในการซื้อที่ดิน อาคารและอุปกรณ์ 99.35 ล้านบาท

2.  ความเหมาะสมของโครงสร้างเงินทุน

  -- -------------------------- ------------- ------ ------ ----- ------------------- ------ ------ -----
                                งบการเงินรวม                       งบการเงินเฉพาะบริษัท                 

                                ปี 2547        ปี 2548 ปี 2549       ปี 2547              ปี 2548 ปี 2549 

     อัตราส่วนหนี้สินต่อส่วนของผู้ถือหุ้น   0.49          0.33   0.24   เท่า   0.24                0.24   0.11   เท่า
  -- -------------------------- ------------- ------ ------ ----- ------------------- ------ ------ -----

จากอัตราส่วนข้างต้นจะเห็นได้งว่าโครงสร้างเงินทุนของบริษัทมีความแข็งแกร่ง
โดยบริษัทฯมีอัตราส่วนหนี้สินต่อส่วนของผู้ถือหุ้นเพียง 0.24 เท่า ทั้งนี้ บริษัทย่อยของบริษัทฯ
มีการกู้ยืมเงินระยะสั้นจากธนาคารและเงินเบิกเกินบัญชีเพื่อนำมาใช้เป็นเงินทุนหมุนเวียนของกิจการ

3.  ความเพียงพอของสภาพคล่อง

  -- -------------------------- ------------- -------- ------- ----- ------------------- ------- ------- -----
                                งบการเงินรวม                          งบการเงินเฉพาะบริษัท                   

                                ปี 2547        ปี 2548   ปี 2549        ปี 2547              ปี 2548  ปี 2549  

     อัตราส่วนเงินทุนหมุนเวียน        2.13          2.28     4.18    เท่า   2.72                2.81    5.74    เท่า

     อัตราส่วนสินทรัพย์สภาพคล่อง      0.34          0.43     1.15    เท่า   0.91                0.73    1.95    เท่า

     อัตราส่วนเงินสด               0.09          0.05     0.26    เท่า   0.09                0.06    0.30    เท่า

     เงินสดเพิ่มจากการดำเนินงาน     -35.87        -14.42   33.19         -41.57              -5.07   22.68   
     (ล้านบาท)                                                                                            
  -- -------------------------- ------------- -------- ------- ----- ------------------- ------- ------- -----

บริษัทฯ และบริษัทย่อยมีสภาพคล่องกระแสเงินสดเพิ่มขึ้นจากปีที่ผ่านมา
สาเหตุหลักมาจากเงินเพิ่มทุนจากการจำหน่ายหุ้นสามัญเพิ่มทุนครั้งแรกต่อประชาชนทั่วไปเมื่อเดือนพฤษภาคม
2549 จำนวน 184.69 ล้านบาทส่งผลให้ ณ สิ้นปี มีเงินสดเพิ่มขึ้นสุทธิ 33.19 ล้านบาท
ทำให้บริษัทฯ มีสภาพคล่องมากขึ้นใช้สำหรับเงินทุนหมุนเวียนเพื่อใช้ในการดำเนินธุรกิจ

4.  ความสามารถในการทำกำไร

  -- ------------------------- ------------- ------ ------ ---- ------------------- ------ ------- ---
                               งบการเงินรวม                      งบการเงินเฉพาะบริษัท                  

                               ปี 2547        ปี 2548 ปี 2549      ปี 2547              ปี 2548 ปี 2549  

     อัตรากำไรจากการดำเนินงาน    6.25          5.14   7.48   %    8.65                7.26   10.75   %

     อัตรากำไรสุทธิ               6.09          4.82   7.23   %    8.22                6.69   9.90    %

     อัตราผลตอบแทนต่อสินทรัพย์      4.81          3.65   6.06   %    5.90                4.39   7.03    %

     อัตราผลตอบแทนส่วนของผู้ถือหุ้น   7.84          5.46   8.21   %    7.84                5.46   8.21    %
  -- ------------------------- ------------- ------ ------ ---- ------------------- ------ ------- ---

จากอัตราส่วนข้างต้นแสดงถึงความสามารถในการทำกำไรของบริษัทฯและบริษัทย่อยที่เพิ่มสูงขึ้นจากปี
2548 โดยปี 2549 บริษัทฯ มีอัตราการทำกำไรจากการดำเนินงานและอัตรากำไรสุทธิร้อยละ
7.48 และ 7.23 ตามลำดับ และมีอัตราผลตอบแทนส่วนของผู้ถือหุ้นที่ร้อยละ 8.21

บริษัทฯ มุ่งเน้นที่จะเพิ่มขีดความสามารถในการทำกำไรมากยิ่งขึ้น
ไม่ว่าจะเป็นการเพิ่มรายได้จากการขาย
อีกทั้งยังมีการปรับปรุงและพัฒนาบุคลากรและระบบต่างๆแเพื่อให้ต้นทุนการดำเนินงานและค่าใช้จ่ายในการบริหารลดลงอย่างต่อเนื่อง
ทั้งนี้ เพื่อการดำเนินธุรกิจมีประสิทธิภาพและศักยภาพในการทำกำไรมากยิ่งขึ้น
และพิจารณาการลงทุนให้สอดคล้องและเหมาะสมกับการดำเนินธุรกิจของบริษัทฯ
และบริษัทย่อยโดยคำนึงถึงประโยชน์สูงสุดของผู้ถือหุ้นเป็นสำคัญ